న్యూఢిల్లీ: ప్రస్తుత భారత జట్టుకు.. అందునా కోహ్లీ కెప్టెన్ అయిన తర్వాత ఆటగాళ్లకు ఫిట్నెస్సే ప్రధాన ఇంధనంగా మారింది. రోజు రోజుకూ క్రికెట్ ప్రమాణాలకు పదును పెరుగుతున్న నేపథ్యంలో వచ్చే వరల్డ్ కప్ క్రికెట్ కోసం కోహ్లీతో పాటు జట్టు యాజమాన్యం కూడా ఫిట్నెస్పైనే గురిపెట్టింది. ఇక ఆటగాళ్లు తమ ఫిట్నెస్ కాపాడుకోవడం కోసం డైటీషియన్లు, న్యూట్రీషియన్లు, ట్రైనర్లను పెట్టుకుంటున్న తరుణంలో.. నాటి మేటి క్రికెటర్ కపిల్ దేవ్ ఫిట్నెస్ గురించి క్రికెట్ అభిమానులు షాకింగ్ విషయాలు గుర్తుచేస్తున్నారు. కపిల్ దేశ్ తన 16 ఏళ్ల కెరీర్ మొత్తంలో కేవలం ఒక్క టెస్టు మాత్రమే మిస్ అయ్యాడంటే నమ్మగలరా? అవును... సరిగ్గా 33 ఏళ్ల క్రితం 1984 డిసెంబర్ 31న జరిగిన టెస్ట్ మ్యాచ్లో మాత్రమే కపిల్ ఆడలేదు. అప్పుడు టీమిండియా, ఇంగ్లండ్ జట్ల మధ్య కోల్కతాలో ఈ మ్యాచ్ జరిగింది. దీనికి ముందు కపిల్ దేవ్ వరుసగా 66 టెస్ట్ మ్యాచ్లు ఆడాడు. కోల్కతా మ్యాచ్ తర్వాత ఈ ఆల్రౌండర్ మళ్లీ 65 వరుస టెస్ట్ మ్యాచుల్లో బ్రేక్ లేకుండా సత్తా చాటాడు. సాధారణ క్రికెటర్ల కంటే ఆల్రౌంటడర్లకు మరింత భారం ఉంటుందన్న సంగతి తెలిసిందే. బ్యాటింగ్, బౌలింగ్తో పాటు ఫీల్డింగ్ కూడా చేయాల్సిరావడంతో ఎలాంటి ఆటగాడైనా ఢీలా పడిపోవాల్సిందే. అయితే కేవలం ఫిట్నెస్ మాత్రమే క్రికెటర్లకు ప్రామాణికం కాని రోజుల్లో.. కపిల్ పక్కాగా ఫిట్నెస్ కాపాడుకుంటూ దేశం తరపున స్థిరంగా ప్రాతినిధ్యం వహించడం విశేషం.
newdhilly: prastuta bhaarata jattuku.. anduna kohli kepten ayina tarvaata aatagaallaku fitnesse pradhaana indhanamgaa maarindi. roju rojuku cricket pramaanaalaku padunu perugutunna nepathyamlo vache werald kap cricket kosam kohlitho paatu jattu yaajamaanyam kuudaa fitnespine guripettindi. ika aatagaallu tama fitnes kapadukovadam kosam diticianlu, neutricianlu, trainerlanu pettukuntunna tarunamlo.. naati meti cricketer kapil dev fitnes gurinchi cricket abhimaanulu shaking vishayaalu gurtuchestunnaru. kapil desh tana 16 ella kereer mottamlo kevalam okka testu matrame mis ayyadante nammagalara? avunu... sarigga 33 ella kritam 1984 dissember 31na jarigina test matchlo matrame kapil aadaledu. appudu teamindia, ingland jatla madhya kolkataalo ee match jarigindi. deeniki mundu kapil dev varusagaa 66 test myachlu aadaadu. kolkata match tarvaata ee alrounder malli 65 varusa test mathullo breake lekunda satta chaataadu. saadhaarana cricketerla kante alrountadarlaku marinta bharam untundanna sangati telisinde. batting, boulingtho paatu feelding kuudaa cheyalsiravadamto elanti aatagadaina dheela padipovalsinde. ayithe kevalam fitnes matrame cricketerlaku praamaanikam kaani rojullo.. kapil pakkaga fitnes kaapaadukuntuu desham tarapuna sthiramgaa praatinidhyam vahinchadam visesham.